Վիլյաէրմոսա (Տաբասկո)

**Վիլյաէրմոսա** կամ **Վիլյա Էրմոսա** (, բառացի թարգմանությունը` *Գեղեցիկ ծառ*), Տաբասկո նահանգի մայրաքաղաքը և Մեքսիկայի Սենտրո մունիցիպալիտետի վարչական կենտրոնը։ Վիլյաէրմոսայի բնակչությունն ըստ 2010 թվականի մարդահամարի տվյալների կազմում է 353,577 մարդ։ Քաղաքը տեղակայված է Մեքսիկայի զբոսաշրջային երկու կենտրոններից` Մեխիկո քաղաքից 863 կմ և Կանկունից` 998 կմ հեռավորության վրա, և համարվում է նրանց միջև զբոսաշրջիկների կենտրոնական կանգառը։

## Ընդհանուր տեղեկություններ
Նահանգի ամբողջ քաղաքական ղեկավարությունը գտնվում է Վիլյաէրմոսայում։ Այն նաև կարևոր բիզնես կենտրոն է մեքսիկական նավթարդյունաբերության համար։ Քաղաքում գործում են խոշորագույն ազգային բանկերի մասնաճյուղերը։

2007 թվականի հոկտեմբերին Վիլյաէրմոսան տառապել է պատմության մեջ ամենածանր ջրհեղեղից։ Մի քանի հարյուր հազար մարդ տեղափոխվել են ջրհեղեղի տարածքից։

#### Աշխարհագրություն
Վիլյաէրմոսան գտնվում է Մեքսիկայի հարավ-արևելքում, Գրիխալվա և Կարիզալ գետերի միջև։ Քաղաքի միջին բարձրությունը ծովի մակարդակից 10 մետր է։ Քաղաքն ունի նաև մի քանի ծովախորշեր, որոնցից ամենամեծը և ամենակարևորը Պատրանքների ծովածոցն է ():

#### Եղանակ
Տաբասկո նահանգի շատ հատվածների նման` Վիլյաէրմոսան ունի արևադարձային կլիմա։ Ամռանը և գարնանը ջերմաստիճանը կարող է հասնել 40&nbsp;°C, խոնավությունը 30% է։ Կարճ ձմռան ընթացքում գերխոնավ կլիման գերակշռում է 28&nbsp;°C միջին ջերմաստիճանի պայմաններում։ Գարնանը շատ բույսեր ծաղկում են, և քաղաքը վերափոխվում է։ Դրանց թվում կան վառելափայտ, գուայ փայտ, տաբեբուա և այլ արևադարձային բույսեր։

#### Օդային երթևեկություն
Կառլոս Ռովիրոս Պերեսի օդանավակայանը ժամանակակից միջազգային օդանավակայան է, որն ունի բազմաթիվ տերմինալներ։ Օդային ճանապարհորդությունն իրականացվում է մի շարք ազգային փոխադրողների, ինչպես նաև` *Continental Airlines*-ի կողմից, որն ուղիղ միջազգային թռիչք ունի Հյուսթոն։

## Պատմություն
left|thumb|220px|Քաղաքի պատմական կենտրոնը
Քաղաքի հիմնադրվել է 1564 թվականի հունիսի 24-ին, իսպանացի Դիեգո դե Քվիադայի կողմից, Գրիխալվա գետի ափին, որը կոչվում է Վիլա Հերմոսա։ 1826-ին գյուղի կարգավիճակը բարձրացվել է քաղաքի` Սան Խուան Բաուտիստա դե լա Վիլլ Էրմոսա անվամբ։ 1840 թվականի նոյեմբերի 20-ին քաղաքը գրավվել է Տեխասի Հանրապետության ռազմական ուժերի կողմից՝ պահանջելով փրկագին $20,000 արծաթ։ Տաբասկոյի ճակատամարտի, մեքսիկա-ամերիկյան պատերազմի ժամանակ քաղաքը գրավվել է ԱՄՆ-ի ուժերի կողմից։ 1863 թվականին Մեքսիկայում ֆրանսիական միջամտության ժամանակ քաղաքը գրավել են ֆրանսիական զորքերը։ 1916 թվականին Տաբասկոյի նահանգապետ Ֆրանցիսկո Խոսե Մուգիկոն հրամայել է վերականգնել քաղաքի Վիլյաէրմոսա անունը։

Այսօր Վիլյաէրմոսան ժամանակակից քաղաք է Մեքսիկայի հարավ-արևելքում և Մեքսիկայի Սիթիի և Կանկունի միջև, ամենակարևոր բիզնես և առևտրային կետն է՝ Մերիդայից հետո։

## Տեսարժան վայրեր
Քաղաքում տեղակայված է Լա Վենտա թանգարան-արգելոցը, որն ունի փոքրիկ կենդանաբանական այգի և օլմեկների գտածոների ամենամեծ հավաքածուն։

Այլ նշանակալի տեսարժան վայրերից են.

* Իրիսի արվեստի թատրոն
* Դե Արմաս Վիլյաէրմոսայի հրապարակ (կենտրոնական հրապարակ)
* Լուզի գոտի (քաղաքի կենտրոն)
* Սենոր դե Տաբասկո մայր տաճար
* *CICOM* համալիր
* Թոմաս Գարիդո Կանաբալի անվան զբոսայգի
* Տաբասկոյի պատմության թանգարան
* Յումկա (կենդանաբանական այգին՝ կենդանիների ազատ տեղաշարժով)
* Լա Շոկո զբոսայգի
* Մանկական թանգարանի «Թութակ»

## Քույր քաղաքներ
* 20px|США Սան Բերնարդինո, Կալիֆորնիա, ԱՄՆ
* 20px|США Կուացակուլակոս, Վերակրուս, Մեքսիկա

## Պատկերասրահ

Պատկեր:Olmeca head in Villahermosa.jpg|Լա Վենտա թանգարան
Պատկեր:Villahermosa.Palacio de Gobierno.JPG|Քաղաքապետարան
Պատկեր:M antropologia pellicer.jpg|Թանգարան
Պատեկր:Torre caballero.JPG|Աշտարակ
Պատկեր:Catedral de Villahermosa 2.JPG|Տաճար
Պատկեր:Алтарь собора.jpg|Տաճարի խորան
Պատկեր:Обезьяна смотрящая в небо.jpg|Երկնքին նայող կապիկը
Պատկեր:Крокодилы и черепахи в парке.jpg|Կոկորդիլոսներ ու կրիաներ այգում


## Ծանոթագրություններ

## Արտաքին հղումներ
* Պաշտոնական էջ

Կատեգորիա:Մեքսիկայի քաղաքներ
Կատեգորիա:1564 թվականին հիմնադրված բնակավայրեր
Կատեգորիա:Մեքսիկա
Կատեգորիա:Հյուսիսային Ամերիկայի բնակավայրեր
Կատեգորիա:1596 թվականին հիմնադրված բնակավայրեր